open-index/open-wikipedia-markdown huggingface dataset:
אבן ספיר

**אֶבֶן סַפִּיר** (בתעתיק לטיני: Even Sappir) הוא מושב בפרוזדור ירושלים, המשתייך לתנועת המושבים.

## מקור השם
נקרא על שם ספרו של השד"ר רבי יעקב הלוי ספיר, מחבר "אבן ספיר" שנכתב בשנת 1864, המתאר את דרך חייהם ומנהגיהם של יהודי תימן במאה ה-19. על שמו של ספיר נקרא גם נחל ספיר.

## היסטוריה
את המושב הקימו יהודים מתימן ב-1950. במשך השנים עזבו התימנים ובמקומם הגיעו עולים מכורדיסטן, בהמשך הצטרפו אליהם עולים ממרוקו ואחר כך קבוצה קטנה מהונגריה. לרבים מתושבי המושב היו לולים.

בקצהו הצפוני עומד מנזר יוחנן במדבר. בתוך המנזר מערת התבודדות המיוחסת ליוחנן המטביל, וכן מעיין. קרוב למושב נמצאים שני מעיינות נוספים: עין ספיר, בתחום המושב ועין חנדק בעמק שבין המושב להדסה עין כרם. בוואדי היורד מעין חנדק סכר בנוי אבני גזית. הדרך מסומנת בסימון שבילים ירוק בסימון של שביל ישראל.

תושבי המושב נהנים ממגוון שירותים קהילתיים כמו צרכנייה, סניף דואר, מגרש משחקים ומרכז תרבות. ניתן לרכוש במושב נכסים בצורה פרטית, בכפוף למעבר ועדת קבלה, וכמו כן יש הרחבה.

במושב נמצא "בית הגלגלים", בית חברתי לצעירים עם מוגבלות פיזית. בבית 7-5 קבוצות, בכל קבוצה 18-15 חניכים המלווים מגיל 8 ועד גיל 21. תקופת הפעילות הארוכה והרציפה מאפשרת לחניכים לעבור תהליך משותף וארוך טווח. הקבוצות נפגשות כל כמה שבועות לסופי שבוע של פעילויות חברתיות יחד עם מעטפת משפחתית.

## גלריית תמונות

קובץ:EvenSapirFeb22022 02.jpg|alt=כרמי הענבים במושב אבן ספיר ומעליהם קשת של ברכה בחודש ינואר 2026|ממוזער|כרמי הענבים במושב אבן ספיר ומעליהם קשת של ברכה בחודש ינואר 2026אבן ספיר, ממבט מעוף
קובץ:Even Sapir Supermarket and Post-Ofice.jpg|טקסט=צרכניה וסניף הדואר|צרכניה וסוכנות דואר
קובץ:Ein-sapir-spring.jpg|טקסט=מעיין "עין ספיר"|עין ספיר
קובץ:PikiWiki Israel 7595 Monastery of St. John in the Desert.JPG|מנזר יוחנן במדבר
קובץ:Even Sapir entrance.jpg|שלט הכניסה למושב
קובץ:Ein Sapir Spring.jpg|עין ספיר, מבט פנימה


## קישורים חיצוניים

## הערות שוליים

קטגוריה:יישובים שהוקמו ב-1950
קטגוריה:מושבים
קטגוריה:מושבי תנועת המושבים
קטגוריה:ישראל: יישובים הקרויים על שם אישים
*
קטגוריה:ישראל: יישובים הקרויים על שם ספרים
קטגוריה:מושבים במחוז ירושלים
המכון לתרגום ספרות עברית

**המכון הישראלי לספרות עברית**; באנגלית: **The Israeli Institute for Hebrew Literature)** **IIHL**) הוא עמותה ישראלית הפועלת לשם קידום הספרות הישראלית ברחבי העולם ותרגומה לשפות רבות. משרדי המכון נמצאים כיום בתל אביב-יפו. שמו הקודם של המכון הוא **המכון לתרגום ספרות עברית,** **ITHL,** עד לשנת 2021.

## היסטוריה
הצעה להקמת המכון הועלתה על ידי ישראל כהן בכינוס של המועצה הציבורית לתרבות ואמנות. הרעיון נכלל בהמלצות של הנהלת המועצה ביוני 1960, הגם שהיו לו גם מתנגדים, כמו מתי מגד ושלמה גרודזנסקי.

המכון הוקם בשנת 1961, כשיתוף פעולה בין המועצה הציבורית לתרבות ואמנות, משרד החינוך, משרד החוץ, הסוכנות היהודית ואגודת הסופרים. יושב ראש ההנהלה היה ישראל כהן, מזכיר ההנהלה והעורך הראשון היה יוסף מכמן-מלקמן ומרכז המכון היה יוסף בר. הפעילות הראשונה של המכון הייתה הכנת שלוש אנתולוגיות של יצירות מתורגמות, לשירה, סיפור ומסה. באפריל 1962 קיים המכון כינוס מתרגמים.

משנת 1966 עמד בראש המכון בנימין יצחק מיכלי ובשנת 1972 נתמנה ד"ר יוסף מכמן מלקמן ליו"ר המכון.

בשנת 1986 המכון שינה את הסטטוס שלו מחברה ממשלתית לעמותה ציבורית

בשנים 1990-2020 עמדה בראש המכון לתרגום נילי כהן.

החל מחודש ספטמבר 2020 עומדת בראש המכון סיגלית גלפנד.

## קישורים חיצוניים
* 

* 
* ארכיון המכון לתרגום ספרות עברית באתר ארכיון המדינה
* 

## הערות שוליים

קטגוריה:ספרות בעברית
קטגוריה:תרגום
קטגוריה:הוצאות ספרים בישראל
קטגוריה:ישראל: חברות שהוקמו ב-1962
מונצה

**מוֹנְצָה** (באיטלקית: **Monza**) היא עיר באיטליה, במחוז מילאנו שבלומברדיה, בירת נפת מונצה-בריאנצה. העיר שוכנת על נהר לאמברו, 15 ק"מ צפונית מזרחית למילאנו, שאליה היא מחוברת בכביש ובמסילת ברזל. מונצה היא פרבר של מילאנו והעיר השלישית בגודלה במחוז לומברדיה.

מונצה ידועה בתעשייתה, המייצרת כובעי לבד, שטיחים, רהיטים, זכוכית, צבעים, מוצרי פלסטיק וטקסטיל. מדי שנה בחודש ספטמבר נערך בה הגרנד פרי האיטלקי, אחד מהוותיקים והקבועים שבמרוצי סבב הפורמולה 1. מטה קבוצת הפורמולה 1 סקודריה פרארי נמצא במונצה וגם קבוצת העבר אלפא רומיאו קבעה בה את ביתה. במונצה נמצא גם הפארק המגודר הגדול ביותר באירופה, ששטחו כ-7,000 דונמים ובתוכו עובר מסלול המרוצים המפורסם.

במונצה נמצאת קתדרלה מהמאה ה-6 שבנתה המלכה תיאודלינדה, אשר הורחבה ושופצה במאה ה-13, ובה שמור כתר הברזל המפורסם של מלכי לומברדיה, שעל פי המסורת משולב בו מסמר מהצליבה של ישו.
ב-1951, האדריכל גואלטיירו גלמניני, זוכה מדליית הזהב לאדריכלות איטלקית, כמפתח עירוני יישם את תוכנית האב עבור מונצה, אשר עיצבה את העיר כפי שהיא כיום.
ביוני 2004 הפכה מונצה לבירתה הרשמית של פרובינציית מונצה ובריאנצה.

## קישורים חיצוניים
*
* 
* 

קטגוריה:לומברדיה: ערים
מגנוס השלישי, מלך שוודיה

**מגנוס השלישי לדולוס** (בשוודית: **Magnus Ladulås**, 1240 - 18 בדצמבר 1290) היה מלך שוודיה משנת 1277 ועד מותו.

## שמו
מגנוס השלישי היה הראשון מבין מלכי שוודיה ששמם היה מגנוס ושעלה לכס המלוכה לא כמי שתפס את השלטון בכוח או כטוען לכתר. היסטוריונים מודרניים מייחסים את הכינוי שלו, Ladulås, בשוודית: "מנעול אסם", לצו שהוצא על ידו בשנת 1279 או 1280 ששחרר את האיכרים מהחובה לספק מזון לאצילים או לבישופים בעת מסעותיהם. אפשרות נוספת לכינוי זה הוא שהוא נוצר כשיבוש של השם לדילאוס (Ladislaus), שייתכן שהיה שמו השני, בהתחשב במורשתו הסלאבית.

## ראשית חייו
מגנוס, ששנת לידתו לא אומתה על ידי היסטוריונים מודרניים, היה ככל הנראה בנם השני של בירגר יארל ושל אינגבורג, שהייתה אחותו של אריק האחד עשר חשוך הילדים ובתו של אריק העשירי. אביו של מגנוס ייעד את בנו כיורש סמכויותיו כיארל והוא קיבל את תואר דוכס שוודיה. אחיו, ולדמאר, שהיה ככל הנראה הבכור, ירש את דודם מצד אמם על כס המלכות השוודי בשנת 1250.

## עלייתו למלוכה ונישואיו
ב-1275 פתח מגנוס במרד כנגד אחיו בסיוע דני והדיח אותו מכס המלכות. מגנוס נבחר להיות המלך באתר הבחירה ההיסטורי של מלכי שוודיה, אבני מורה (Mora stenar). ב-1276 נשא מגנוס כאישה שנייה את הלוויג, בתו של גרהרד הראשון, רוזן הולשטיין-יצהו. מצד אמה, אליזבט ממקלנבורג, הייתה הלוויג צאצאית של כריסטינה, שהייתה ככל הנראה בתו של סוורקר השני, מלך שוודיה. כתב ביטול אפיפיורי לנישואיו הראשונים של מגנוס ולהתרת נישואיו השניים הוצא עשר שנים לאחר מכן ב-1286. מאוחר יותר תפקדה הלוויג כעוצרת, ככל הנראה בשנים 1290 – 1302 ובין השנים 1320 – 1327.

## מלכותו
המלך המודח ולדמאר הצליח בסיוע דני להשיג את השליטה על המחוזות ביטאלנד, בחלק הדרומי של שוודיה, וב-1277 נאלץ מגנוס להכיר בכך. עם זאת, ב-1278 החזיר מגנוס לעצמו את השליטה במחוזות אלו והוסיף לתוארו את הכינוי rex Gothorum (מלך היאטים) והחל את המסורת של התואר "מלך השוודים והיאטים" שנשאו מלכי שוודיה מכאן והלאה.

אחיו הצעיר של מגנוס, בנדיקט, כיהן כלורד צ'נסלור הגבוה של שוודיה וב-1284 העניק לו אחיו את התואר דוכס פינלנד.

מגנוס השלישי מת כאשר בניו היו עדיין קטינים. הוא הורה שקרוב משפחתו, טורקל, יהיה האפוטרופוס של יורשו, לימים בירגר, מלך שוודיה, שהיה בן עשר כאשר מת אביו.

באביב 2011 ניתן אישור לחוקרים מאוניברסיטת סטוקהולם לפתוח אחד הקברים המלכותיים בכנסיית רידרהולם כדי לחקור את השרידים שההנחה הייתה שהם של מגנוס השלישי ושל קרוביו. בשידור שהתקיים בטלוויזיה השוודית פורסמו כמה ממצאים. בדיקות פחמן-14 הראו שהעצמות שהיו בקבר תוארכו למאה ה-15, ולפיכך לא היו יכולים להיות אלו של מגנוס ושל משפחתו.

## משפחתו
מנישואיו לאשתו הראשונה (ששמה לא ידוע) נולד לו בן אחד בשם אריק שנולד בערך בשנים 1275-1277.

מנישואיו להלוויג מהולשטיין נולדו לו:
* אינגבורג (נולדה ב-1279 בערך) נישאה לאריק השישי, מלך דנמרק.
* בירגר, מלך שוודיה (נולד ב-1280 בערך)
* אריק, דוכס סדרמנלנד והלנד (נולד ב-1282 בערך) מת מרעב ב-1318 כשהיה כלוא בטירת נישופינג על ידי אחיו, המלך בירגר.
* ולדמאר, דוכס פינלנד (נולד ב-1280) מת מרעב ב-1318 כשהיה כלוא בטירת נישופינג על ידי אחיו, המלך בירגר.
* ריצ'זה (מתה לאחר 1347) הייתה אם המנזר של סנט קלייר בסטוקהולם.

## קישורים חיצוניים

* Magnus I "ladulås, www.historiska-personer.nu 
* 
* 

## הערות שוליים

קטגוריה:מלכי שוודיה
קטגוריה:שליטי פינלנד
קטגוריה:ילידי 1240
קטגוריה:נפטרים ב-1290
יחס הפוך

**יחס הפוך** (באנגלית: **Inverse Proportion**) בין שני משתנים מתקיים כאשר מכפלתם קבועה. במקרה כזה משתנה אחד נמצא ביחס ישר להופכי של המשתנה האחר. כלומר: \ Y = \frac{\lambda}{ X}  כאשר \ \lambda \in \mathbb{R} הוא קבוע כלשהו. כאשר מתקיים יחס הפוך בין שני משתנים, משתנה אחד קטן ככל שהמשתנה האחר גדל.

**דוגמה**: כאשר מחלקים עוגה שווה בשווה בין משתתפים אחדים, גודל הפרוסה נמצא ביחס הפוך למספר המשתתפים. אם נסמן ב-N את מספר המשתתפים, ב-m את משקל העוגה בק"ג, אזי כל משתתף יקבל פרוסה P שמשקלה \ P = \frac{m}{N} ק"ג. במקרה זה, קיים יחס הפוך בין P (גודל הפרוסה) ל-N (מספר המשתתפים) והקבוע הוא m (גודל העוגה). דוגמה נוספת: אם אדם חפץ מאוד בדבר כלשהו, הימנעותו ממגע עם אותו דבר בו הוא חפץ נמצא ביחס הפוך לרצונו.

## דוגמאות ליחס הפוך במדע
*כשמופעל על גוף כוח קבוע F, התאוצה a של הגוף נמצאת ביחס הפוך למסה m שלו: a = \frac{F}{m}
*גודל הלחץ P נמצא ביחס הפוך ביחס לגודל השטח A שעליו פועל כוח: P = \frac{F}{A}
*בתהליך איזותרמי, מכפלת הלחץ P והנפח V חייבת להישאר קבועה: P = \frac{k}{V}
*בחוק וין: \lambda _{max} = \frac{\alpha}{T}
*לפי חוק אוהם, בהינתן מקור מתח קבוע (כמו למשל בשקע חשמלי ביתי), הזרם נמצא ביחס הפוך להתנגדות: I = \frac{V}{R}

## ראו גם
*יחס ישר

קטגוריה:אלגברה בסיסית
קטגוריה:יחסים
מחשבות על המהפכה בצרפת

**מחשבות על המהפכה בצרפת** (באנגלית: **Reflections on the Revolution in France**) הוא חיבור של הפוליטיקאי הבריטי השמרן, אדמונד ברק המבקר בחריפות את המהפכה הצרפתית.

## חיבור והדפסה
אדמונד ברק החל בכתיבת הספר בפברואר 1790, בחודשים הראשונים למהפכה כשהמלך הצרפתי לואי השישה עשר עדיין ישב על כיסאו, מבחינה רשמית המלוכה עדיין לא בוטלה ועוד לא החל שלטון הטרור הגדול של היעקוביניזם. 

ההדפסה הראשונה של הספר נעשתה בנובמבר 1790.

מהדורה עברית של הספר בתרגומו של אהרן אמיר יצא לאור על ידי מרכז שלם ב-1999.

## סגנון הספר
הספר כתוב כמכתב אל בנו של ידיד צרפתי של ברק. במהלך המכתב מנסה ברק להסביר לבן של ידידו את הטעות המרכזית ואת הנזק של המהפכה הצרפתית. ברק חזה בחיבור שהמהפכה הצרפתית תתפתח בכיוון של טרור ודיקטטורה מסוג חדש, ושעלייה של דיקטטור או קיסר חדש הוא עניין של זמן. ברק למעשה חזה במדויק את שעתיד לקרות - עליית שלטון הטרור של היעקוביניזם ורובספייר ומיד לאחריו עלייתו לשלטון של נפוליאון בונפרטה כדיקטטור.

ספרו של ברק התקבל באהדה רבה אצל מתנגדי המהפכה והריאקציונים ובבוז ניכר אצל תומכיה. תומאס פיין, שהיה אחד ממתנגדיו העיקריים, כתב ב-1791 את הספרון "זכויות האדם" כתגובת נגד לחיבורו של ברק.

עם השנים הפך הספר לספר רב-השפעה ולחיבור היסטורי חשוב בשל תרומתו להבנת האידאולוגיה השמרנית, והוא נחשב לאחד מהמסמכים האינטלקטואלים שמציגים את הדעה השמרנית ברהיטות ובצורה מנומקת.

## לקריאה נוספת
* **מחשבות על המהפכה בצרפת**, תרגם לעברית: אהרן אמיר, עם מבוא מאת יורם ברונובסקי, הוצאת שלם, 1999. .

## קישורים חיצוניים
* טקסט הספר באתר פרויקט גוטנברג 
* 
* 

קטגוריה:ערכים שבהם תבנית בריטניקה אינה מתאימה
קטגוריה:המהפכה הצרפתית
קטגוריה:ספרות פוליטית
קטגוריה:ספרי 1790
ריאה (אלה)

במיתולוגיה היוונית, **ריאה** (ביוונית: Ῥέα) הייתה בתם הטיטאנית של אורנוס, אל השמים ומלך האלים הראשון, ואשתו גאיה, אלת האדמה וראשית הכל. ריאה הייתה אחותו ואשתו של קרונוס, שליט הטיטאנים, ואמם של הדור הראשון של האלים האולימפיים: זאוס, פוסידון, האדס, הרה, דמטר והסטיה. בקרב הרומאים היא זוהתה עם **[[אופס]]**.

בעלה, קרונוס, שפחד מאיבוד שלטונו לאחר שנובא לו על ידי הוריו שיודח בידי בנו, נהג לבלוע את ילדיו בזה אחר זה מיד לכשנולדו. ריאה סלדה מכך, וכאשר נולד בנה השישי, זאוס, נתנה לבעלה אבן עטופה בד במקום בנה. קרונוס בלע את האבן והיה בטוח כי בלע את בנו. כך הצילה ריאה את בנה, שהגשים את הנבואה על ידי כך ששם לאביו קרונוס בנקטר (משקה האלים) שיקוי הקאה (תערובת חרדל ויין) וגרם לקרונוס להקיא את בניו שנשארו חיים בבטנו. בעזרת אֶחָיו, זאוס הדיח את אביו והפך למלך האלים.

באמנות, ריאה לרוב שורטטה על מרכבה המובלת על ידי שני אריות.

במיתולוגיה היוונית, סמליה של ריאה הם הירח, ברבור (בשל עדינותו) ושני אריות (בדומה לאלו שהובילו את מרכבתה).

הירח של שבתאי ריאה והאסטרואיד 577 Rhea , נקראים על שמה.

## קישורים חיצוניים

* 

קטגוריה:טיטאנים
קטגוריה:דמויות מהמיתולוגיה שעל שמן כוכב לכת מינורי
נבחרת קנדה בכדורגל

**נבחרת קנדה בכדורגל** היא נבחרת הכדורגל הלאומית של קנדה.

## הישגי הנבחרת
נבחרת קנדה הצליחה להעפיל לגביע העולם בכדורגל פעמיים: ב-1986 וב-2022, אך הפסידה בכל משחקיה בשלב הבתים בשתי הפעמים. היא הבטיחה את השתתפותה גם במונדיאל 2026, כמארחת משותפת עם ארצות הברית ומקסיקו.

נבחרת קנדה זכתה להצלחה בגביע הזהב של CONCACAF (אליפות צפון ומרכז אמריקה בכדורגל). היא זכתה בו בשנת 2000, לאחר שגברה במשחק הגמר 2–0 על קולומביה. כמו כן, הגיעה קנדה למקום השלישי באליפויות של 2002 ו־2007. בנוסף, סיימה במקומות 3–4 בשנת 2021.

נבחרת קנדה השתתפה פעם אחת בטורניר הקופה אמריקה שנערך בשנת 2024 וסיימה במקום הרביעי.
[ממוזער|שחקני נבחרת קנדה ב[מונדיאל 2022|גביע העולם בכדורגל ה-22 בקטר]]
בניגוד לנבחרת הגברים של קנדה, נבחרת הנשים נמצאת בצמרת העולמית.

## כל [[גביע העולם בכדורגל|גביעי העולם]]

:*משחקי תיקו כוללים גם משחקים שהוכרעו בבעיטות הכרעה

## [[גביע הזהב של CONCACAF|כל אליפויות CONCACAF/גביע הזהב]]

:*משחקי תיקו כוללים גם משחקים שהוכרעו בבעיטות הכרעה

## כל גביעי ה[[קופה אמריקה]]

## [[גביע הקונפדרציות]]

## [[ליגת האומות של CONCACAF]]

:*משחקי תיקו כוללים גם משחקים שהוכרעו בבעיטות הכרעה

## סגל הנבחרת
סגל הנבחרת ונתוני ההופעות והשערים מעודכנים ל-19 בנובמבר 2024.

## שיאי שחקנים
נכון ל-17 בינואר 2026. *לאחר משחק נגד *
:שחקנים **מודגשים** הם שחקנים שעדיין פעילים בנבחרת.

### שיאני ההופעות
[ממוזער|'''[אטיבה האצ'ינסון** שיאן ההופעות (105) בנבחרת קנדה בכל הזמנים]]


===מלכי השערים===
[[קובץ:JonathanDavidCanadaBelgium2022.jpg|ממוזער|**ג'ונתן דייוויד''' מלך שערי (37) נבחרת קנדה בכל הזמנים.]]

## מלבישות

## ראו גם
* כדורגל בקנדה

## קישורים חיצוניים

* 

* נבחרת קנדה בכדורגל
* סטטיסטיקת שחקני נבחרת קנדה
* תוצאות הנבחרת עד 1999

## הערות שוליים

קטגוריה:קנדה: כדורגל
קנדה
קטגוריה:נבחרות קנדה
פרידריך פון גנץ

**פרידריך פון גנץ** או **פרידריך גנץ** (בגרמנית: **Friedrich von Gentz**; 2 במאי 1764 – 9 ביוני 1832) היה סופר, עיתונאי והוגה דעות גרמני. מהמתנגדים החריפים ביותר למהפכה צרפתית. את חיבוריו פרסם גנץ בעיתונות האירופאית לאורך כל תקופת חייו הבוגרים.
## ביוגרפיה
גנץ נולד בברסלאו לאב פרוסי ואם צרפתייה. למד פילוסופיה והיה אחד מתלמידיו המרכזיים של עמנואל קנט.

עם פרוץ המהפכה הצרפתית ב-1789 התלהב ממנה גנץ ונחשב לאחד מתומכיה. עד מהרה שינה גנץ את דעתו מן הקצה על הקצה והפך לגדול מתנגדי המהפכה בגרמניה. גנץ אימץ את דעותיו של אדמונד ברק וב-1793 תרגם את חיבורו האנטי מהפכני- מחשבות על המהפכה בצרפת לגרמנית. מעט לאחר מכן כתב את הספר השוואת המהפכה האמריקנית למהפכה הצרפתית, הספר תורגם מאוחר יותר לאנגלית ושימש ככלי תעמולה כנגד הליברלים, תומכי המהפכה הצרפתית בבחירות ב-1800.

גנץ האמין בחירויות הפרט מחד והתנגד בכל כוחו לשוויון ולדמוקרטיה. את הדמוקרטיה כינה "דיקטטורה של ההמונים".

גנץ כמו ברק הזדהה ותמך במהפכה האמריקנית והתנגד למהפכה צרפתית. במהפכה האמריקנית הוא ראה מלחמה לגיטימית שהגנה על זכויות היסטוריות שהוא ראה אותן כקדושות והשלטון הבריטי פגע בהם. המהפכה הצרפתית לעומת זאת נתפסה אצלו כפגיעה בזכויות ההיסטוריות של האצולה. גנץ כמו ברק שאף לא מעט מהתזה שלו מהמהלך ההיסטורי וטען כמוהו שההיסטוריה מראה שמצב של דמוקרטיה או שוויון זכויות איננו אפשרי.

גנץ שימש יועץ לא רשמי לממשלות האירופאיות השונות בניסיון לכרות ברית אנטי- מהפכנית (ריאקציונית) כנגד צרפת המהפכנית.

הידידות שנרקמה בין גנץ למטרניך גם היא הגבירה את השפעתו של גנץ, במיוחד עם מיניו של מטרניך לקנצלר של אוסטריה.

ב-1814 שימש גנץ כמזכיר הכללי של קונגרס וינה שהחליט על הריאקציה שבעיקרה חזרה למצב הכלכלי, הפוליטי ובעיקר החברתי שהיה לפני המהפכה הצרפתית.

## קישורים חיצוניים

* 

קטגוריה:סופרים גרמנים
קטגוריה:עיתונאים גרמנים
קטגוריה:גרמנים במלחמות הנפוליאוניות
קטגוריה:ילידי 1764
קטגוריה:גרמנים שנפטרו ב-1832
ג'ון וילקס

**ג'ון וילקס** (אנגלית: **John Wilkes**; 17 באוקטובר 1727 - 26 בדצמבר 1797) היה עיתונאי ופוליטיקאי בריטי רדיקלי, שחי במאה ה-18.
## ביוגרפיה
וילקס נחשב לאחת הדמויות השנויות במחלוקת במאה ה-18. הוא נבחר לפרלמנט הבריטי כנציג מחוזות בחירה בעיר לונדון כמה וכמה פעמים. לראשונה נבחר כשהיה בן 30 ב-1757, אבל ב-1763 הוא פרסם בעיתונו סאטירה נגד הממשלה והועמד על כך לדין ונאסר. ב-1764 הוא סולק מהפרלמנט אולם שוחרר מהמאסר, כיוון שההאשמות נגדו נחשבו כלליות מדי. ב-1768 נבחר שוב לפרלמנט אולם סולק שוב בגלל דברים נוספים שפרסם בעיתון. שלוש פעמים הוא נבחר במחוז הבחירה שלו בבחירות משנה והפרלמנט פסל את הבחירה. עד שנבחר גם ב-1774, והפעם הונח לו לייצג את מחוז הבחירה שלו עד 1790. אחד מהישגי מאבקו היה התרת הדיווח על דיוני הפרלמנט, שהיו עד אז חסויים. הוא ייזכר אפוא כלוחם חרות, כאחד האישים שהרחיבו וביססו את חופש העיתונות באנגליה. 

תקופות הכהונה שלו היו בדרך כלל קצרות מאוד ונגדעו על ידי גירוש מהבית. סילוקיו החוזרים ונשנים של וילקס נבעו מהתקפותיו החריפות על המלך ג'ורג' השלישי או על מי משריו, ומהטקסטים ה"פיקנטיים" שנתפרסמו בעיתונו "צפון בריטניה" (North Briton), בהם נרמזו מעלליהם של אושיות רמות מעלה. לווילקס היה קהל תומכים גדול, שחזר ובחר אותו לפרלמנט פעם אחר פעם על אף ואולי גם בגלל התנהגותו השנויה במחלוקת.

יותר מאוחר במהלך הקריירה שלו נבחר וילקס לחבר במועצת העירייה, לשריף ולראש העירייה של העיר לונדון.

ציטוט מפורסם של וילקס אותו מביא ההיסטוריון הבריטי קלייב אמזלי נפלט מפיו כתשובה לחבר פרלמנט, שקבע שסופו יהיה בהדבקות בעגבת או בתלייה. על כך ענה וילקס: "זה תלוי בכך האם אאמץ לעצמי את פילגשך או את עקרונותיך".

## קישורים חיצוניים

* 
* 

## הערות שוליים

קטגוריה:חברי פרלמנט בריטים
קטגוריה:עיתונאים בריטים
קטגוריה:בריטים חברי הבונים החופשיים
קטגוריה:בריטים שנולדו ב-1725
קטגוריה:בריטים שנפטרו ב-1797
פארק ירוחם

**פארק ירוחם** הוא יער אורנים, שניטע על ידי הקק"ל, מסביב לערוצו העילי של נחל רביבים, בסמוך לעיירת הפיתוח ירוחם שבנגב. יער האורנים משתרע על פני כ-500 דונם, משולבים בו גם עצי פרי המושקים במי קולחין, וכן ניתן למצוא בו פינות חמד לפיקניקים. 

במרכז היער שוכן אגם ירוחם, אגם מלאכותי עונתי באפיק נחל רביבים. האגם נוצר לאחר סכירת נחל רביבים בראשית שנות ה-50 של המאה ה-20 והיה אמור לאגור מי שיטפונות לשימוש חקלאי. עד מהרה התברר כי אין די במי השיטפונות באזור כדי למלא את האגם, וכי הוא מתייבש בקיץ. יתר על כן, מי הביוב של ירוחם גלשו מבריכות החמצון הסמוכות והפכו את האגם למפגע אקולוגי. בשנות ה-80 של המאה ה-20 נעשה ניסיון לפתח תיירות סביב הפארק, וכחלק מהמאמץ הופרד מהאגם אגמון קטן המתקיים כל השנה. עם פתיחת מפעל טיהור השפכים של ירוחם, בשנת 2006, השתפרה איכות המים של שני גופי המים.

נושא שיקום האגם היה מרכזי בקמפיין הבחירות למועצה של ברוך אלמקייס, אך האגם לא שוקם בתקופת כהונתו.

ממוזער|אגם ירוחם, אפריל 2014
ממוזער|אגם ירוחם בליל ירח, אוגוסט 2016

## תיירות אקולוגית בפארק
הפארק והאגם הם תחנת עצירה לציפורים נודדות, כאשר חלקן אף נשארות באגם למשך העונה. בנוסף הפארק מהווה אזור מחיה למגוון גדול של בעלי חיים וצמחים. בשנת 2009 הוקם מרכז "דוכיפת" לצפרות ואקולוגיה בשטח הפארק. המרכז, אשר אוסף מידע לגבי הציפורים העוברות בשטח הפארק, הוא אחת מארבע תחנות טיבוע ארציות (שלוש האחרות נמצאות בירושלים, החולה ואילת). בשנים 2014 ו-2015 מרכז "דוכיפת", בשיתוף עם אוניברסיטת בן-גוריון בנגב וארגונים רבים נוספים, קיים אירוע ביו-בליץ, שבו מזהים מספר גדול ככל הניתן של מינים שונים של בעלי חיים, צמחים ופטריות. זוהי הפעם הראשונה שבו קויים האירוע בישראל. באירוע בשנת 2014 זוהו 531 מינים.

## ראו גם
* אגן ירוק
* צפרות

## קישורים חיצוניים

* הפארק באתר הרשות המקומית
* גן לאומי ירוחם באתר iNature
* מרכז "דוכיפת", מרכז לצפרות ואקולוגיה בירוחם
* פארק ויטמין שיא - מרכז האופנים ופעילויות של ויטמין שיא

## הערות שוליים

ירוחם
ירוחם
ירוחם
פארק
קטגוריה:בקעת ירוחם
קטגוריה:הנגב: יערות
תכנון מס

המונח **תכנון מס** (או **הימנעות חוקית ממס**) מתאר פעולות שונות כגון לאקונות משפטיות ותעלולים פרשניים, על-מנת להפחית את חבות המס של יחיד או חברה. בהינתן אפשרויות שונות לביצוע פעולה מסוימת, מתכנן המס משווה את גובה המס הנדרש בכל אחת מדרכי הביצוע האפשריות, במטרה לבחור את דרך הפעולה, שתניב את תוצאות המס הטובות ביותר עבורו.

## עקרונות בתכנון מס
# מתן משקל לתוכניות עתידיות – בתכנון מס יש לייחס משקל נכבד לתוכניות עתידיות.
# התחשבות בחידושי החקיקה והפסיקה – תכנון מס חייב שייעשה גם בהתאם לחידושי הפסיקה.
# בחירת העסקה המתאימה – מגוון העסקאות הפוטנציאליות הוא רחב – יש לבחור את העסקה דלת המס ביותר.
# הפחתת סכומי המיסים – קיימות דרכים שונות להפחית את סכומי המס, לעיתים אף בסיטואציות אבסורדיות.
# נקיטת פעולות משפטיות מקדמיות – פעמים רבות רצוי להקדים ולנקוט בצעדים משפטים לרבות ביצוע עסקאות, על מנת להבטיח פוזיציה מתאימה בטרם ההתקשרות בעסקה.
# תוכנית מס חייבת להקיף את כל המיסים הרלוונטיים, כדי להביא לתוצאות מס אופטימליות. במקרה של פעילות בין-לאומית, יש להביא בחשבון את חוקי המיסוי בכל המדינות הרלוונטיות.
# התווית עסקה שתעמוד במבחן משפטי – נדרשת הקפדה על בחירת מבנה התקשרות נכון, ועל ניסוח הוראות מתאימות בחוזה, על מנת שהעסקה לא תוכרז כמלאכותית, או תסווג בדרך שונה מהמבוקש. כך גם יוצרים תשתית עובדתית מוצקה לטיעון אפשרי בהשגה או בערר על בסיס הפסיקה הקיימת.

## הזכות לתכנון מס
זכותו של הנישום לתכנן את מיסיו מוכרת בשיטות מס רבות, ובכללן שיטת המס הישראלית. זכות זו גם מאפשרת לנישום לערוך תכנון מס בין-לאומי, אשר במקרים רבים יגרום לכך שחבות המס שלו תהיה קרובה לאפס.

בישראל, אמר על כך נשיא בית המשפט העליון, מאיר שמגר:

בפסק דין פרומדיקו הסבירה השופטת פרוקצ'יה כי בדיני המס קיים קו הבחנה בין "תכנון מס לגיטימי" לבין "התחמקות ממס" האסורה על פי החוק.

תכנון מס והתחמקות ממס שתיהן נועדו להפחית מס, אך המבדיל ביניהם הוא השוני באמצעים שנעשה בהם שימוש – הנמנע ממס ייזקק לאמצעים חוקיים בלבד וינקוט בראש וראשונה גילוי מלא ואמיתי של כל העובדות, בעוד המתחמק ממס ישיג את מטרתו בדרך של הפרת החוק שעיקרה הסתרת עובדות והעלאת מצגי שווא. לדבריה, הגבול המפריד בין הימנעות ממס להתחמקות ממס הוא לעיתים דק, והוא יורד לשורש ההבחנה בין תכנון מס לגיטימי לבין התחמקות ממס שהיא אסורה ומהווה עבירה על החוק.

## בישראל
### תכנון מס אגרסיבי
תכנון מס אגרסיבי הוא תכנון מס שקשה לפקיד השומה לאתרו עקב מורכבותו ותחכומו, והוא נחשב לחורג מגבולות תכנון המס הלגיטימי; כדי שפקיד שומה יזהה תכנון מס כזה ביעילות נדרש תיקון 147 לפקודת מס הכנסה בו נוסף לפקודה סעיף 145א2 כ המתאר הטלת חובת דיווח על צעדים עסקיים שונים (כגון סוגי עסקאות ספציפיות) המוגדרים כתכנון מס במפורש (אם כי אי-ההגדרה של צעד עסקי כ"תכנון מס" איננה מכריחה שלא מדובר בתכנון מס).

### עסקה מלאכותית
עסקה מלאכותית היא פעולה שמטרתה היא הפחתת נטל המס אך אין הצדקה אחרת לקיומה.

בפקודת מס הכנסה סעיף 86 נקבע:

סעיף זה דומה מאוד לסעיף 84 לחוק מיסוי מקרקעין (שבח ורכישה). בהתייחסו לפסקה זו מציין השופט זילברג שלפי המשפט העברי לא רק שעסקה כזו אינה תקפה, אלא אף אסורה, בדבריו הוא מדגיש את היחס השלילי הניתן במשפט העברי להתחמקות ממס.

## ראו גם
* מקלט מס
* תחרות מס
* חברת ארנק
* פטור השתתפות
* השתמטות ממס
* אמנה למניעת כפל מס

## לקריאה נוספת
* יחזקאל פלומין, **תכנון מס בעסק**, הוצאת סדן, 2007
* אבי נוב, **תכנון מס בינלאומי ונורמות אנטי-תכנוניות: ניתוח משפטי-כלכלי**, דו ירחון לענייני מיסים יט/2, פברואר 2005

## קישורים חיצוניים

## הערות שוליים

קטגוריה:דיני מיסים
מחוזות סוריה

סוריה מחולקת ל-14 מחוזות (מחוז – محافظة, מֻחאפזה, ובתעתיק מדויק: מחאפט'ה). המחוזות מחולקים ל-61 נפות (נפה – منطقة, מנטקה) ואלה מחולקות ל-206 גושים (גוש – ناحية, נאחיה). הגושים כוללים כפרים שמוגדרים כיחידות האדמיניסטרטיביות הקטנות ביותר.

מושל מחוז, שאת מועמדותו לתפקיד מציג שר הפנים, צריך לקבל את אישור הקבינט. המושל נעזר במועצה מחוזית נבחרת.

## מחוזות

## ראו גם
* נפות סוריה
* גאוגרפיה של סוריה

## קישורים חיצוניים

* נתוני מחוזות
* נתוני אוכלוסייה 2021

*
מחוזות
קטגוריה:רמת החלוקה המנהלית הראשונה לפי מדינה
מיכאי אנטונסקו

**מיכאי אנטונסקו** (18 בנובמבר 1904 – 1 ביוני 1946) היה עורך דין, פרופסור למשפטים, סגן ראש ממשלה ושר החוץ של רומניה במלחמת העולם השנייה, נשפט והוצא להורג כפושע מלחמה.

לפני המלחמה התפרנס מעריכת דין. כאשר הועלו ב-1938 נגד יון אנטונסקו ורעייתו חשדות לביגמיה, ייצג אותם בהצלחה. עם מינויו של יון אנטונסקו (אין קשרי משפחה בין השניים) לראש ממשלה מונה לשר התעמולה ב-1940 לאחר מכן מונה לשר החוץ.

ב-1941 התמקד יון אנטונסקו במערכה הצבאית והשאיר למיכאי אנטונסקו שליטה מלאה על ענייניה הפנימיים של רומניה.

מיכאי אנטונסקו היה שותף לפשעי המלחמה אשר בוצעו ברומניה ובאזורים הכבושים על ידיה. בעקבות הפיכת 23 באוגוסט 1944 נעצר ונשפט לאחר מלחמת העולם השנייה בבית הדין העממי בבוקרשט כפושע מלחמה והוצא להורג ביחד עם יון אנטונסקו ועוד שני גנרלים ב-1 ביוני 1946.

## קישורים חיצוניים

* "Procesul Marii Trădări Naţionale" 
* INTEROGATORIILE LUI MIHAI ANTONESCU FĂCUTE LA MOSCOVA 

## הערות שוליים

קטגוריה:ממלכת רומניה: פוליטיקאים
קטגוריה:רומנים במלחמת העולם השנייה
קטגוריה:רומנים משתפי פעולה עם הנאצים שהוצאו להורג
קטגוריה:פושעי מלחמה שהוצאו להורג
קטגוריה:אישים שהוצאו להורג ברומניה
קטגוריה:שרי החוץ של רומניה
קטגוריה:פושעי מלחמה רומנים
קטגוריה:רומנים שנולדו ב-1904
קטגוריה:רומנים שנפטרו ב-1946
משחק לולאות

**משחק לולאות** (באנגלית: String Figures) הוא יצירת צורות על ידי הפעלה מעל, או מסביב עצמה של לולאה מחוט חזק או חבל דק, בין אצבעות שתי הידיים של אדם אחד או ידיהם של כמה אנשים. אפשר גם להשתמש בפה, אמת היד או רגליים. בתרבויות שונות אנשים בכל הגילים עוסקים בכך ויש מקומות שבהם סבורים שזהו רק משחק ילדים. אורך החבל צריך להיות 198 ס"מ [6.5 רגל].

לחלק מהצורות מובן או הקשר בהתאם לתרבות או למקום הגאוגרפי בה נוצרו.
ממוזער|"הטבעת הקסומה"

ניתן ליצור מגוון גדול של צורות באמצעות החבל. חלק מהמשחקים מיועדים לשחקן בודד, ואחרים לשני שחקנים ומעלה המעבירים ביניהם את הלולאות ומשכללים את הצורות המתקבלות. הגרסה הנפוצה ביותר בישראל היא סבתא סורגת, (באנגלית: "Cup and Saucer" וגם "Cat's cradle"). גם במשחקי יו-יו, נעשה לפעמים שימוש במשחקי לולאות.

משחקי הלולאות השונים נפוצים בכל העולם ומשוחקים כבר מאות שנים. זוג אנתרופולוגים במשך שנות השמונים של המאה ה-19 עד המאה ה-20, ד"ר ריברס וד"ר האדון, חקרו ברחבי העולם את תרבות הפנאי של תרבויות שונות בעולם. צורות רבות נאספו ותועדו מאיים שונים באוקיינוס השקט, האינואיטים שבקוטב ושבטים של אינדיאנים.
ממוזער|"רכבת הרים"

## ראו גם
*תורת הקשרים

## לקריאה נוספת
* **לולאות משחק הלהטוטים היצירתי מיפן**, וכטנברג, 1996.

## קישורים חיצוניים

* 
* וידאו של משחקי לולאות
* וידאו של משחקי לולאות
* האגודה הרשמית למשחקי לולאות בעברית
* 

## הערות שוליים

לולאות
לולאות
טמפה

**טמפּה** או **טאמפּה** (באנגלית: **Tampa**) היא עיר גדולה במערב התיכון של מדינת פלורידה שבארצות הברית, ומשמשת כבירת מחוז הילסבורו. בעיר כ-387,916 תושבים (2019).

## שם העיר
מקור השם "טמפה", הוא במילה בשפה אינדיאנית, שמשמעותה אבדה עם השנים, ומתייחסת לאזור הראשון אותו חקרו האירופאים שהגיעו לאמריקה. אף על פי שמשמעות המילה לא ידועה, יש טוענים שמשמעותה היא "עצי מדורה" או "המקום שאליו אוספים עצי מדורה", בהתבסס על שפת הקלוסה, של שבט הקרוב למקום.

## היסטוריה
ההתיישבות המודרנית בטמפה החלה כאשר דייגים קובנים התנחלו באזור מפרץ טמפה במאה ה-18. בשנת 1821, קנתה ארצות הברית את מדינת פלורידה מספרד. כחלק ממערך צבאי להשתלטות אמריקאית על פלורידה, הוקם בסיס צבאי קטן באזור שטמפה נמצאת בו כיום. בשנת 1824 הבסיס נקרא רשמית פורט פרוק.

הבסיס והעיירה הסמוכה כמעט לא שרדו את מלחמת פלורידה. לאחר הניצחון האמריקאי כמות ניכרת של תושבים חזרו לאזור. בשנת 1849, הוכרז המקום כ"כפר טמפה" (אנגלית: Village of Tampa).

## כלכלה

החל משנת 1971 פועל מערבית לעיר נמל התעופה הבין-לאומי של טמפה.

## יהדות

בעיר קיימת קהילה יהודית משמעותית, ובה כ-23,000 יהודים, המהווים את קהילת יהדות טמפה. להם יש באזור 37 בתי כנסת, בית ספר יהודי אחד ושבעה גני ילדים יהודיים.

## ערים תאומות
* 
* 
* 
* 
* 
* 
* 
* 
* 
* 

## ראו גם
* טמפה ביי מיוטיני

## קישורים חיצוניים

* 

## הערות שוליים

*
קטגוריה:פלורידה: ערים
קטגוריה:ארצות הברית: ערי חוף
קטגוריה:ארצות הברית: ערי נמל בחוף המפרץ
קטגוריה:פלורידה: מושבי מחוזות
קטגוריה:יישובים שהוקמו ב-1849
מכוון

[שמאל|ממוזער|250px|סקאלה של רדיו ישן המכוון ל[רדיו רמאללה]]
**מַכְוֵון** (בלועזית: **טיוּנֶר**) הוא התקן המשמש במכשירי קשר, רדיו וטלוויזיה ותפקידו העיקרי הוא קליטת גלים אלקטרומגנטיים (בפרט גלי רדיו) לברור את הגל הדרוש, לעבדו ולבסוף להציגו במוצאו בתצורה המתאימה. שמו ניתן לו כי הוא מאפשר לברור ולכוון במדויק אל התדר הרצוי. ישנם טיונרים המאפשרים כוונון על ידי כפתור ידני וישנם טיונרים דיגיטליים הנשלטים על ידי שבב ממוחשב. במקלטי רדיו יש בדרך כלל שני חלקים עיקריים:
#טיונר הבורר ומתכוונן לתחנת הרדיו
#מגבר שמע הכולל רמקול המשמיע את הצלילים הנקלטים

## במוזיקה

טיונרים משמשים גם בעיקר לכיוונם של כלי נגינה כמו פסנתרים או גיטרות למיניהן. לדוגמה, הכיוון הסטנדרטי של גיטרה הוא (מהמיתר התחתון למיתר העליון) מי, סי, סול, רה, לה, מי. הטיונר עוזר לכוון את הגיטרה כך שכל מיתר יפיק את הצליל המדויק שהוא אמור להפיק.

את הטיונר מניחים ליד או מחברים לכלי נגינה וכאשר הטיונר מקבל צליל מסוים הוא מציג כמה הצליל קרוב או רחוק לצליל מדויק כלשהו (דו, רה, מי וכך הלאה). כך ניתן, למשל בגיטרה, למתוח או לשחרר את המיתר עד שמגיעים לצליל הרצוי.

ישנם טיונרים אנלוגיים, שמקבלים את הצליל ומציגים אותו על ידי חוגה וישנם טיונרים דיגיטליים שעושים זאת על ידי סקאלה של נורות.

כיום קיימות אפליקציות המבצעות את תפקיד הטיונר.

## ראו גם
* מקלט רדיו

## קישורים חיצוניים

קטגוריה:טכנולוגיה תקשורתית
קינגסטון על ההאל

**האל**, או בשמה המלא **קינגסטון על ההאל** (באנגלית: **Kingston upon Hull**), היא עיר היסטורית באנגליה הממוקמת על שפך נהר האמבר שבמחוז מזרח יורקשייר. שטחה של העיר הוא 71.45 קמ"ר, במפקד האוכלוסין האחרון בשנת 2011 נמנו בעיר 249,074 איש ובהערכה רשמית של ה־ONS (המשרד הלאומי לסטטיסטיקה) בשנת 2018 מנתה אוכלוסיית העיר 260,645 נפש.

אתרים מרכזיים בהאל כוללים את כנסיית השילוש המקודש - מהגדולות באנגליה, "דה דיפ" - מצפה תת-ימי, מוזיאון וילברפורס האוס, גשר האמבר, האל מרינה, אוניברסיטת האל, אוניברסיטת לינקולן וקווינס גרדנס. זוהי העיר הבריטית היחידה המפעילה מערכת טלפוניה עצמאית.
קבוצת הכדורגל הבכירה בעיר היא האל סיטי, המשחקת באצטדיון MKM המונה 25,400 מקומות ישיבה.

## היסטוריה
העיר הוקמה בשלהי המאה ה-13 על ידי מלך אנגליה, אדוארד הראשון, כהיאחזות על תוואי ההאמבר, צפונית לנהר האל. ההיאחזות הוקמה בשל צורך בנמל צפוני מרוחק דיו מהגבול הסקוטי כדי להרחיב את גבולות ממלכתו לתחומי סקוטלנד. הצו המלכותי הקובע את הקמת העיר מתוארך ל-1 באפריל 1299.

הגידול ההדרגתי בחשיבותה של ההיאחזות הביא לכך שבשנת 1440 הפכה מעיירה (Borough) לעיר, ותחום שיפוטה הורחב. היא נותקה מניהול אדמיניסטרטיבי של מחוז יורקשייר והחילה שיפוט עצמאי באזור שממערב לעיר, שזכה לשם הולשייר.

האל שימשה כנמל חשוב בסוף תקופת ימי הביניים, וסוחריה ניהלו קשרי מסחר ענפים עם נמלים בצפון גרמניה, באזור הים הבלטי ובארצות השפלה. העיר ייצאה צמר ובד וייבאה עץ, יין, פרוות ומוצרי צבע. העיר שגשגה במאה השש-עשרה ובראשית המאה השבע-עשרה, וחשיבותה גברה.

ב-1642, בעיצומו של המשבר הפרלמנטרי באנגליה, סירב מושל האל, סר ג'ון הות'אם לאפשר למלך צ'ארלס הראשון להיכנס לעיר ולארסנל הנשק הגדול שלה. בסופו של דבר, הוא הוצא להורג על ידי המחנה הפרלמנטריסטי לאחר ששינה צד בסכסוך ועבר לתמוך במלוכנים. סדרת האירועים הללו הביאה למלחמת האזרחים האנגלית, כיוון שהמלך צ'ארלס חש מחויב להגיב ל"עלבון" על ידי הטלת מצור על העיר - אירוע ששיחק תפקיד מכריע בפרוץ הסכסוך הגלוי בין הפרלמנטריסטים למלוכנים.

חשיבותה הכלכלית של העיר דעכה עם יישוב מלחמת הבקלה בין אנגליה ואיסלנד בשנים 1975–1976, אשר סבבה סביב מחלוקת בנושא דיג. עם זאת, נותרה האל כנמל חשוב המקשר את האי הבריטי לאירופה היבשתית וכן כמרכז חשוב לעיבוד מזון.

בשנת 2007 מספר אזורי העיר סבלו מהצפות. התברר שהם היו תוצאה של תפקוד לקוי של חברת המים המקומית Yorkshire Water. בהמשך תחנות שאיבה באזור עברו שדרוג משמעותי.

היחס הציבורי כלפי העיר האל משתנה. בעוד שהיו שתיארו אותה כ"גיהנום עלי אדמות" ואף העניקו לה את המקום הראשון ב"ספר הערים המחורבנות", הרי שהסופר האוסטרלי פיטר פורטר תיארה בתור "הפואטיות שבערי הממלכה."

## ערים תאומות
* 
* 
* 
* 
* 
* 

## קישורים חיצוניים

* 
* 
* אתר כנסיית השילוש המקודש
* 

קטגוריה:אנגליה: ערים
קטגוריה:מזרח יורקשייר
קטגוריה:אנגליה: ערי חוף
קטגוריה:יורקשייר והאמבר: ערים
קטגוריה:אנגליה: ערי נמל
קטגוריה:הים הצפוני: ערי נמל
קטגוריה:ערי נמל על נהר
ISO 4217

ממוזער|שמאל|טקסט=תצוגת שערי החליפין על מסך בשדה תעופה|תצוגת שערי החליפין על מסך בשדה תעופה
**ISO 4217** הוא תקן בין-לאומי שהוגדר על ידי ארגון התקינה הבין-לאומי (ISO). התקן מגדיר שמות מקוצרים בני שלוש אותיות לשמות המטבעות הרשמיים.

שתי האותיות הראשונות של תקן זה מקורן בתקן סימוני המדינות ISO 3166-1 alpha-2 (אשר דומים לאלו המשמשים בשם התחום ברמה העליונה הארצית באינטרנט) והאות השלישית היא בדרך כלל האות הראשונה של שם המטבע עצמו. לכן, לדוגמה, ILS הוא הסימון של ישראל כש-IL מסמל את ישראל, ו-S עבור שקל חדש. בדומה לכך, סימונה של יפן הוא JPY כאשר JP עבור יפן ו-Y עבור ין. שיטה זו מבטיחה שלכל מטבע יהיה סימון ייחודי, גם אם שמו זהה לשמות מטבעות בארצות אחרות. למשל, השמות דולר, , פאונד ועוד משמשים בכמה מדינות, ולכן שילוב בין סימון המדינה לקיצור שם המטבע מונע דו-משמעיות.

יתר על כן, התקן מגדיר את הקשר בין יחידות מטבע ראשיות ליחידות מטבע משניות. במרבית התקנים, ליחידות המטבע המשניות קיים ערך של 1/100 מערכו של היחידה הראשית, אולם 1/10 ו-1/1000 נמצאים במחזור אף הם. ישנם מטבעות אשר אין להם יחידות מטבע משניות כלל. באחרים, ערך יחידות המטבע הראשי כה קטן עד כי השימוש ביחידות המטבע המשניות זניח (כגון ערכו של הסן היפני – 1/100 מערכו של הין). במאוריטניה אין חלוקה עשרונית של היחידות, כך 1 אוגיה = 5 קהומס, ובמדגסקר 1 אריארי = 5 איראימבילאנג'ה.

ה-ISO 4217 כולל סימונים לא רק עבור מטבעות, אלא גם עבור מתכות יקרות (זהב, כסף, פלדיום ופלטינה; נמדדים בדרך כלל על ידי אונקית טרוי) ופריטים אחרים המשמשים בכלכלה הבין-לאומית, כגון זכויות משיכה מיוחדות. כמו כן, ישנם סימונים מיוחדים המוקצים למטרות ניסיוניות (XTS), ולציון עסקאות ללא מטבע (XXX). סימונים אלו מתחילים באות X לצורך מניעת התנגשות בסימוני מדינות עתידיות, בשל העובדה שתקן ISO 3166 לעולם אינו מקצה סימונים המתחילים באות X למדינות השונות.

מטבעות על-לאומיים, כגון הדולר המזרח קריבי, ה-פרנק CFP מרכז אפריקני, וה-פרנק CFA מערב אפריקני, בדרך כלל גם מיוצגות על ידי סימונים המתחילים באות X. אולם, האירו מיוצג על ידי הסימן EUR; אף על פי ש-EU הוא אינו סימון למדינה בתקן ISO 3166-1, הוחלט להשתמש בה בכל זאת, ועל כן הסימון EU הוסף לתקן ISO 3166-1 על מנת לייצג את האיחוד האירופאי. סימונה של יחידת המטבע האירופית, אקו, שקדמה לאירו היה XEU.

## היסטוריה
בשנת 1973, ועדה טכנית 68 של ISO החליטה לפתח סימונים שייצגו מדינות וקרנות לשימוש בכל יישום של עבודה, מסחר או בנקאות. בישיבה ה-17 (פברואר 1978) של קבוצת המומחים של הסמכות הכלכלית של אירופה (ECE) ושל האומות המאוחדות (UN) הוחלט כי סימון בן שלוש אותיות עבור תקן ISO 4217 יתאים לשימוש במסחר הבין-לאומי.

עם הזמן נוספים מטבעות חדשים ומבוטלים מטבעות ישנים. לעיתים תכופות, שינויים אלו חלים עקב שלטונות חדשים (דרך מלחמה או חוקה), עקב בריתות בין מדינות המתקנות מטבע אחיד או עקב ייסוף המטבע (העלאה של ערך המטבע ביחס למטבעות אחרים) עקב אינפלציה מוגזמת. כתוצאה מכך, רשימת הסימונים מעודכנת מפעם לפעם. סוכנות האחזקה (MA) של ISO 4217, מוסד הסטנדרטים הבריטי, אחראית על האחזקה של רשימה זו.

## סימונים פעילים

## סימונים לא רשמיים

## סימונים שאינם בשימוש
### הוחלפו על ידי האירו

### הוחלפו מסיבות אחרות

## קישורים חיצוניים
* הרשימה הרשמית של סימוני ISO 4217
* רשימה ישנה יותר של סימוני ISO 4217 הכוללת מידע היסטורי
* רשימה נוספת של סימוני ISO 4217

## ראו גם
* ISO 20022

קטגוריה:תקנים בתחום הכלכלה
קטגוריה:מטבעות
קטגוריה:תקני ISO
אינטנדנט

**אינטנדט** (**Intendant**, נהגה בצרפתית: אַנטַנדָן) היה שמו של בעל משרה מנהלית בצרפת תחת המלוכה בתקופת "המשטר הישן", לפני המהפכה הצרפתית. 

משרת האינטנדנט קיבלה חשיבות בפעם הראשונה תחת הקרדינל רישלייה, השר המרכזי תחת שלטונו של לואי השלושה עשר במחצית הראשונה של המאה השבע עשרה. האינטנדנטים שימשו את רישליה במאמציו להגביר את הריכוזיות במדינה ולכרסם בסמכות הפאודלית של האצולה המקומית במחוזותיה של צרפת. 

האינטנדנטים הראשונים נעדרו סמכות כלשהי מלבד זו שניתנה להם במינוי המיוחד של המלך, אך תחת שלטונו של לואי הארבעה עשר הפך האינטנדנט לפקיד מדינה קבוע ובעל חשיבות מרכזית. לאינטנדנט ניתנה סמכות מלאה בתחום המשפט, הכספים והשיטור במחוזות, כולל אפשרות לשפוט במשפטים אזרחיים ופליליים, השעיית שופטים, זימון בתי משפט מיוחדים, בקרה על פעולת הממשלה המקומית, פעולה נגד שוד והברחה, הגרלת הגיוס הכפוי למיליציה המקומית וחשוב מכל, הזכות להטיל ולגבות מיסים. 

לסמכות להטיל ולגבות מיסים הייתה חשיבות מכרעת במחוזות צרפת, משום שסמכות זו הייתה היסוד החשוב ביותר לכוחה של האצולה המקומית, והמאפיין המובהק ביותר של סדר העניינים ששרד מן התקופה הפיאודלית. מטרת צעד זה, כמו גם תפקיד האינטנדנט בכללו, הייתה למנוע מהאצולה המקומית לקיים כוח עצמאי משלה ולהפכה לתלויה בשלטון המרכזי.  

מצב זה הוביל לכך שרוב האינטנדנטים שמונו היו בתחילה לא אצילים (כלומר, פקידים התלויים לפרנסתם במלך) ונמצאו בעימות מתמיד עם האצולה המקומית, הפרלמנטים המקומיים והמושלים המקומיים. במהלך מהפכת הנפל (הפרונד) בשנים 1648-1653 בוטלה המשרה בלחצם של אלו, אך אחרי דיכוי המרידה בשנת 1653 היא הושבה על כנה. 

לקראת סוף המאה השבע עשרה נקבע כי בכל מחוז (généralité) בצרפת יהיה רק אינטנדנט אחד. אחרי תחילת המאה ה-18 היו כל האינטנדנטים אנשי האצולה, עובדה המעידה על-כך שהריבון הצליח בשינוי מבנה הסמכות המקומית, כך שהכוח הממשי עבר מידיה של האצולה המקומית המסורתית לידיו של הפקיד הממונה מטעם המלך. בפרוץ המהפכה הצרפתית עורער מעמדו של האינטנדנט, שהיה סמל לשלטון הריבוני של המלך ובדצמבר 1789 בוטלה המשרה על-ידי האספה הכללית של המהפכה.

## קישורים חיצוניים
* 

קטגוריה:מקצועות עבר
קטגוריה:ממלכת צרפת
מאדאם דה גרפניי

**פרנסואז ד'איסמבור ד'אפונקור, מאדאם דה גרפניי** (בצרפתית: **Françoise d'Issembourg d'Happoncourt, Madame de Graffigny**; 11 בפברואר 1695–1758) הייתה אפיסטולרית שחיה בצרפת ונודעה ביכולת כתיבתה ברחבי אירופה. 
## ביוגרפיה
דה גרפניי נולדה בננסי שבדוכסות לוריין, כאחייניתו הקטנה של ז'ק קלו, פרנסואז ד'איסמבור ד'אפונקור. בינואר 1712 נישאה לפרנסואה הוגו דה גרפניי, ונפרדה ממנו בגלל יחסו האכזרי אליה בשנת 1723. שלושת ילדיהם מתו בינקותם. בשנת 1725 התאלמנה מבעלה. 

בסלון שלה ברחוב אנפר בפריס התארחו משוררים ופילוסופים, שזכו אף לכינוי "חבורת הנשמות היפות". עם המתארחים בסלון נמנו אנשים כהנו, נשיא הפרלמה בפריס, פונטנטל, הלווטיוס, לה הרפ, וואסנון, דני דידרו וידידיה הטובים וולטר ומאדאם דה שטלה (Madame du Châtelet). 

יומניה והתכתבויותיה הענפות (כולל 2,500 מכתבים הממלאים שלושה עשר כרכים) כוללים תיעוד מפורט של המבנה החברתי, הספרותי והפוליטי של צרפת במאה השמונה עשרה וכן תיעוד של הקנוניות והרכילות של התקופה. דה גרפניי לא עשתה כל מאמץ במכתביה להשיג סגנון ספרותי מסולסל וכתבה בשפה יומיומית, מה שהופך את מכתביה לתיעוד מרתק לא רק מבחינה היסטורית אלא גם מבחינה לשונית ולקסיגרפית.

## קישורים חיצוניים

קטגוריה:אנשי חברה צרפתים
קטגוריה:ילידות 1695
קטגוריה:כותבות יומן
קטגוריה:כותבות מכתבים מהמאה ה-18
קטגוריה:נשים צרפתיות במאה ה-18
קטגוריה:נשים צרפתיות במאה ה-17
קטגוריה:נפטרות ב-1758
האסכולה הפיזיוקרטית

**האסכולה הפיזיוקרטית** (מצרפתית, Physiocratie) הייתה קבוצה של הוגים בתחום הכלכלה שסברה כי עושרן של אומות נובע בעיקרו מחקלאות. התאוריות הכלכליות של האסכולה היו פופולריות במיוחד בצרפת במחצית השנייה של המאה השמונה עשרה. הפיזיוקרטים שאפו לשנות את מדיניותו של לואי החמישה עשר ששלט בצרפת בין 1715 ו-1774 כדי להפחית את הרגולציה והמיסים על החקלאות הצרפתית, כך שצרפת תוכל לחקות את בריטניה, בה שררה מדיניות לסה פר. אחד מאבות התאוריה, פרנסואה קניי היה זה שהגה את המונח המפורסם "לסה פר, לסה פסה". התאוריה הפיזיוקרטית היא ככל הנראה התאוריה הכלכלית המפותחת הראשונה שנוצרה.

עקרונות הפיזיוקרטים נוסחו לראשונה על-ידי רישאר קנטיון, בנקאי אירי שחי בצרפת במאמרו "מסה כללית על טבעו של המסחר" שפורסמה אחרי מותו בצרפתית בשנת 1755. רעיונות האסכולה פותחו מאוחר יותר למערכת שיטתית יותר גם על ידי קניי שהגה את הטבלה הכלכלית וגם על ידי גורניי .

הפיזיוקרטים סברו כי עושרה של אומה נקבע על-ידי יצירת עודף ייצור חקלאי מעבר למה שנדרש כדי להזין את האיכרים ולהמשיך לקיים את החקלאות. פעולות כלכליות אחרות נתפשו כניצול של עודף זה לצורך הפיכתו למוצרים חדשים באמצעות הזנת הפועלים העוסקים בייצור מוצרים אלו. היצרנים ועובדים לא חקלאיים נחשבו שימושיים ומועילים, אך "עקרים" במובן זה שההכנסה שלהם נובעת בסופו של דבר לא מעבודתם אלא מעודף הייצור החקלאי.

הפיזיוקרטים התנגדו בתוקף למרקנטיליזם, ששם את הדגש על סחר במוצרים בין מדינות ועל מאזני הסחר. לפיזיוקרטים הייתה מידה של תמיכה תחת המונרכיה הצרפתית וחברי האסכולה נפגשו תכופות בורסאי. אדם סמית, שביקר בצרפת כמדריכו של בנו של הרוזן מבקליי הושפע מאוד מרעיונותיהם של הפיזיוקרטים. הוא, כמו דייוויד ריקרדו וקרל מרקס אחריהם אימצו את תורת הערך של העבודה הפיזיוקרטית.

## הוגים בולטים באסכולה
[שמאל|ממוזער|100px|[פייר סמואל דו פונט דה נמור, מאבות האסכולה הפיזיוקרטית]]
*רישאר קנטיון
*הנרי ג'ורג'
*פרנסואה קניי
*ז'אק קלוד מרי ונסן דה גורנה
*ויקטור דה ריקטי, המרקיז ממירבו
*הרוזן ממיראבו
*פייר סמואל דו פונט דה נמור

## ראו גם
* הטבלה הכלכלית
* ליברליזם קלאסי
* ג'ורג'יזם
* שוק חופשי
*אגרריות

## קישורים חיצוניים

* 
* 

## הערות שוליים

*
קטגוריה:קפיטליזם
אמנות בלונים

[שמאל|ממוזער|200px|אמן בלונים ב[וינה|ווינה, אוסטריה]]
[שמאל|ממוזער|200px|אמן בלונים ב[פאדרבורן, נורדריין-וסטפאליה]]
**אמנות בלונים, ידועה בשם המקצועי טוויסטינג,** היא פעולת קיפול, סיבוב ועיצוב בלונים לצורות, לרוב של חיות. הבלונים בדרך כלל ארוכים ולעיתים עגולים או בצורות מיוחדות. היצירה יכולה להכיל בתוכה בלון אחד מעוצב בדרכים שונות או מספר בלונים יחדיו ליצירת צורות גדולות ומורכבות יותר.

אמנות זו זוהתה בעבר בעיקר עם קוסמים וליצנים בימי הולדת של ילדים וכן במופעי קרקס ומופעי רחוב נודדים, אולם עם התפתחות התחום ישנם בעלי מקצוע המתמחים באמנות בלונים ומסוגלים ליצור גם יצירות ענק מבלונים.

קובי קלימיאן שמקדם את הנושא בישראל הציג מספר תערוכות בהאנגר 11 בתל אביב.
## שיטה
[שמאל|ממוזער|200px|אמן בלונים ב[קנאגאווה (מחוז)|קנאגאווה (וידאו)]]
הבסיס לאמנות בלונים הוא הקשר הפשוט הנוצר על ידי תפיסת הבלון וסיבובו לשני כיוונים שונים. סיבוב זה גורם לבלון להתהדק ל"קשר" קטן. הבלון הארוך אינו מתפוצץ בעת תמרונו משום שהוא אינו מנופח עד סופו; האמן משאיר שארית בסוף הבלון הנקראת "זנב" וכאשר הבלון מתהדק לקשר, האוויר שהיה בקשר עובר לשארית וכך הלחץ בבלון לא גדל. ככל שמסובבים יותר קשרים בבלון, הזנב מתקצר משום שהוא מתמלא בכמות גדולה יותר של אוויר. לכל דגם יש מספר שונה של קשרים ולכן השארית שמשאירים בבלון שונה לכל דגם.

## ראו גם
*בלון

## קישורים חיצוניים

*  פרויקט הבלונים הגדול, זוכה פרס ג'ינס, באתר יוטיוב

קטגוריה:קרקס
קטגוריה:בידור
קטגוריה:בלונים
וילן

במערכת הפיאודלית, **וילן** (באנגלית: **villein**) הוא צמית או חבר במעמד הצמיתים, המוצמת לאדמתו. הווילן אינו עבד אך הוא מוגבל על-פי חוק ואינו אדם חופשי. המילה צמחה מן המונח הלטיני "villanus", שמשמעותו "קשור/מועסק באחוזה" (וילה כפרית רומית). למונח הוצמדו גם משמעויות שליליות רבות, כפי שניתן לראות מהמילה הצרפתית שעברה לאנגלית "villain" המשמשת גם להגדרת נבל או אדם שלילי. מעמדו של הווילן הוא הווילנאז' (villenage). 

קטגוריה:פיאודליזם
קטגוריה:היסטוריה חברתית
ליגת הזהב

**ליגת הזהב** (באנגלית : Golden League) הייתה סדרה של שש תחרויות גדולות שמארגנת התאחדות האתלטיקה הבינלאומית (IAAF) כל שנה בחודשי הקיץ.

הליגה החלה בשנת 1998 ובעונה הראשונה התחרויות התקיימו בשש ערים: אוסלו, רומא, מונקו, ציריך, בריסל וברלין. ב-1999 פריז הצטרפה לתחרויות וב-2003 מונקו הפסיקה לארח את תחרות **ליגת הזהב** (במקומה נערכת במונקו תחרות הגמר העולמי בסיום עונת התחרויות). האתלטים צריכים להופיע בכל ששת המפגשים ולנצח בהם כדי לזכות בפרס הגדול - מטילי זהב בשווי מיליון דולר. הפרס מתחלק בין כל המנצחים לכן ככל שיש פחות מנצחים הפרס של כל אחד גדל.

החל משנת 2006, החליטו המארגנים להעניק חצי מיליון דולר לאתלט שזוכה בחמש מתוך שש התחרויות, ולאתלט שזוכה בכל שש התחרויות להעניק מיליון דולר.

בשנת 2010 מותגה מחדש הליגה בשם "ליגת היהלום" תחת חסות של סמסונג תוך פיזור תחרויות הגראנד פריקס במדינות נוספות בעולם, בעיקר מחוץ לאירופה.
## רשימת הזוכים

## קישורים חיצוניים

קטגוריה:תחרויות אתלטיקה
פליקס סאנצ'ס

**פליקס סאנצ'ס** (בספרדית: **Félix Sánchez**; נולד ב-30 באוגוסט 1977) הוא אתלט מניו יורק ארצות הברית המייצג את הרפובליקה הדומיניקנית. הוא זכה פעמיים בתואר אלוף אולימפי (אתונה 2004 ולונדון 2012) ופעמיים ברציפות בתואר אלוף העולם (אדמונטון 2001 ופריז 2003) בריצת 400 מטר משוכות.

## ביוגרפיה
סאנצ'ס נולד וגדל בארצות הברית, אולם מייצג את הרפובליקה הדומיניקנית, בין השאר כיוון שהוריו נולדו בה. הוא לומד באוניברסיטת דרום קליפורניה פסיכולוגיה.

באולימפיאדת סידני (2000) סיים סאנצ'ס במקום 20 בריצת 400 מטר משוכות בתוצאה של 49.69 שניות.

### אלוף עולם
באליפות העולם באתלטיקה שנערכה באדמונטון, קנדה בשנת 2001 זכה סאנצ'ס במדליית זהב בריצת 400 מטר משוכות בתוצאה של 47.49 שניות, לפני פבריציו מורי מאיטליה (47.54 שניות) ודאי טאמסו מיפן (47.89 שניות).

בשנת 2002 זכה סאנצ'ס בתחרות "ליגת הזהב".

באליפות העולם באתלטיקה שנערכה בפריז, צרפת בשנת 2003 זכה סאנצ'ס במדליית זהב בפעם השנייה ברציפות בריצת 400 מטר משוכות בתוצאה של 47.25 שניות, לפני ג'וי וודי מארצות הברית (48.18 שניות) ופריקליס יקובקיס מיוון (48.24 שניות).

### אלוף אולימפי
באולימפיאדת אתונה (2004) זכה סאנצ'ס במדליית זהב, הראשונה אי פעם לזכות הרפובליקה הדומיניקנית בתוצאה של 47.63 שניות, לפני דני מקפרליין מג'מייקה (48.11 שניות) ונמה קטה מצרפת (48.26 שניות).

בין השנים 2004-2001 ניצח סאנצ'ס ב-43 מרוצים ל-400 מטר משוכות.

מאז 2004, סבל סאנצ'ס מפציעות חוזרות ונשנות, ומתקשה לשחזר את יכולות העבר שלו.

באליפות העולם באתלטיקה שנערכה באוסקה, יפן בשנת 2007 זכה סאנצ'ס במדליית כסף בתוצאה של 48.01 שניות, אחרי קירון קלמנט מארצות הברית (47.61 שניות) ולפני מארק פלאווגו מפולין (48.12 שניות).

באליפות העולם באתלטיקה שנערכה בברלין, גרמניה בשנת 2009 סיים סאנצ'ס במקום שמיני בריצת 400 מטר משוכות בתוצאה של 50.11 שניות. הוא עלה מהמקום הרביעי לגמר לאחר שקבע תוצאה של 48.34 שניות.

באולימפיאדת לונדון (2012) זכה סאנצ'ס במדליית זהב בריצת 400 מטר משוכות בתוצאה של 47.63 שניות, לפני מייקל טינסלי מארצות הברית (47.91 שניות) וחאווייר קולסון מפוארטו ריקו (48.10 שניות).

## קישורים חיצוניים

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:רצי משוכות אמריקאים
קטגוריה:הרפובליקה הדומיניקנית: אתלטים
קטגוריה:אלופים אולימפיים: ריצת 400 מטרים משוכות (גברים)
קטגוריה:אלופי עולם באתלטיקה
קטגוריה:נושאי דגל הרפובליקה הדומיניקנית באולימפיאדה
קטגוריה:אתלטים באולימפיאדת סידני (2000)
קטגוריה:אתלטים באולימפיאדת אתונה (2004)
קטגוריה:אתלטים באולימפיאדת בייג'ינג (2008)
קטגוריה:אתלטים באולימפיאדת לונדון (2012)
קטגוריה:זוכי פרס לוריוס: קאמבק השנה
קטגוריה:מדינת ניו יורק: אתלטים
קטגוריה:אמריקאים שנולדו ב-1977
כריסטיאן אולסון

**כריסטיאן אולסון** (בשוודית: **Christian Olsson**, נולד ב-25 בינואר 1980) הוא אתלט שוודי. הוא אלוף אולימפי, אלוף עולם ושיאן העולם הנוכחי באולם (17.83 מטר) בקפיצה משולשת.

## ביוגרפיה
אולסון נולד בגטבורג שבשוודיה.

באליפות העולם באתלטיקה שנערכה באדמונטון, קנדה בשנת 2001 זכה אולסון במדליית כסף בקפיצה משולשת בתוצאה של 17.47 מטר, אחרי ג'ונתן אדוארדס מבריטניה (17.92 מטר) ולפני איגור ספסווקודסקי מרוסיה (17.44 מטר).

### אלוף עולם
באליפות העולם באתלטיקה באולם שנערכה בברמינגהאם, בריטניה במרץ 2003 זכה אולסון במדליית זהב בקפיצה משולשת בתוצאה של 17.70 מטר. באליפות העולם שנערכה בפריז, צרפת בסוף אוגוסט אותה שנה הוא זכה במדליית זהב בקפיצה משולשת בתוצאה של 17.72 מטר, לפני יוהנדרי בטנדוס מקובה (17.28 מטר) וליוון סאנדס מבהאמה (17.26 מטר).

### שיאן עולם
באליפות העולם באתלטיקה באולם שנערכה בבודפשט, הונגריה במרץ 2004 הגן אולסון על תוארו וזכה במדליית זהב בקפיצה משולשת בהשוואת שיא העולם בתוצאה של 17.83 מטר.

### אלוף אולימפי
באולימפיאדת אתונה (2004) זכה אולסון במדליית זהב בקפיצה משולשת בשיא אישי ושוודי חדש של 17.79 מטר, לפני מריאן אופריאה מרומניה (17.55 מטר) ודניל בורקניה מרוסיה (17.48 מטר). אותה שנה הוא זכה גם ב"ליגת הזהב" בצוותא עם טוניק ויליאמס-דרלינג מבהאמה וזכה בפרס כספי של 500,000 דולר.

## תארים והישגים
* זכייה ב"ליגת הזהב" בשנת 2004.
* אולסון זכה פעמיים בתואר האתלט האירופאי של השנה בשנים 2003 ו-2004.
* אולסון זכה שבע פעמים באליפות שוודיה בקפיצה משולשת.

## קישורים חיצוניים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:אתלטים שוודים
קטגוריה:אלופים אולימפיים: קפיצה משולשת
קטגוריה:נושאי דגל שוודיה באולימפיאדה
קטגוריה:אתלטים באולימפיאדת סידני (2000)
קטגוריה:אתלטים באולימפיאדת אתונה (2004)
קטגוריה:אלופים אולימפיים משוודיה
קטגוריה:שוודים שנולדו ב-1980
שקד (יישוב)

**שקד** היא התנחלות ויישוב קהילתי חילוני בגוש שקד שבצפון השומרון. שקד היא היישוב הגדול ביותר בגוש. ביישוב גרות 270 משפחות.

## היסטוריה
היישוב הוקם בשנת 1981 על ידי משקי חרות בית"ר. שמו נקבע בשל עצי השקד הגדלים בארץ ישראל. קודם קביעת שמו היישוב נקרא בשמות הזמניים ריחן ג' וחיננית ב'.

הגישה ליישוב היא מכביש 65 (נחל עירון), דרך כביש 6513 סמוך ליישוב קציר (או על 6535 דרך מי עמי) לכיוון מזרח ולכביש 6235. היישוב מצוי על רמה באזור הררי בגובה 436 מ' מעל פני הים.

משקד ניתן לצפות אל השמורה הגדולה "יער ריחן" 2 ק"מ ממערב. פחות מק"מ צפונה לו שוכן היישוב חיננית והתנחלויות נוספות בגושי יישובי שקד בהם טל מנשה וריחן. יישובים פלסטינים סמוכים הם טורה אל-גרביה מדרום וערקה ונזלת זיד ממזרח.

פועלים ביישוב מעון, שני גני ילדים, בריכת שחייה, ספריה, מכולת, מקווה טהרה, שני בתי כנסת, מעו"ז של תנועת הנוער בית"ר ומספר עסקים זעירים. בצמוד למזרח היישוב מצוי אזור התעשייה שח"ק, ובית הספר היסודי "עומר".
תחבורה ציבורית
חברת "תנופה" מפעילה שני קווים ביישוב. קו 25 משקד לחריש וקו 26 משקד לחדרה. קו 25 נוסע משקד לחריש, דרך כל ישוביי הגוש (כולל ריחן). קו 26 נוסע משקד לחדרה ועובר בכל ישובי הגוש (כולל ריחן) ועובר גם בקציר, מספר תחנות בכביש 65 ובחדרה. שני הקווים דו-כיווניים.

## קישורים חיצוניים

* שקד, באתר מועצה אזורית שומרון
* תמונות מהיישוב
* שקד חוגג 30 שנה, גיליון לרגל 30 לשקד

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:ישראל: יישובים קהילתיים
קטגוריה:משקי חרות בית"ר
קטגוריה:יישובים שהוקמו ב-1981
קטגוריה:גוש יישובי שקד
קטגוריה:רכס אמיר: יישובים
סלט

[שמאל|ממוזער|250px|[שובה (מאכל)|סלט שכבות רוסי]]
[שמאל|ממוזער|250px|[סלט פירות]]
[שמאל|ממוזער|250px|[בר סלטים]]
**סלט** הוא סוג מזון המוגש הן כמנה ראשונה, הן כתוספת למנה עיקרית או כמנה עיקרית ואף כקינוח. הסלט הוא תערובת של מזונות קרים, בעיקר ירקות או פירות. לעיתים נוספים לסלט אגוזים, קרוטונים ופיסות דגים, בשר וגבינה.

## מקור השם
מקורה של המילה "סלט" הוא במילה הצרפתית: "סלד" **salade**, שמקורה במילה הלטינית: **salata** "מומלח" מ- **sal** - "מלח", באופן דומה קבע ועד הלשון העברית בשנת 1913 את המילה מְלוּחִית כמילה העברית לסלט. בהמשך נקבעה המילה סלט כמונח התקני בעברית.

## סוגים
סלט ירוק, סוג הסלט הבסיסי ביותר, מורכב מתערובת של עלים שונים עם רוטב. בין סוגי העלים הנכללים בסלט הם: חסה לסוגיה, תרד, רוקט, שן ארי, ריחן ועוד. בין סוגי הסלט הירוק הבולטים ניתן למנות את סלט הקיסר, סלט השף וסלט הקוב. ישנם סלטים שאינם כוללים עלים ירוקים, אלא ירקות אחרים וכן התוספות האחרות לסלטים מגוונות ביותר וכוללות לעיתים בשר, מאכלי ים, ביצים, דגים, פירות וכן הלאה.

נהוג לתבל סלטים בעזרת רוטב לסלט או שמנים כדי להעשיר את טעמם. בין רוטבי הסלטים הבולטים ניתן למנות את הרטבים על בסיס המיונז: רוטב ראנץ', רוטב רוסי ורוטב אלף האיים ואת הרטבים על בסיס שמן זית: רוטב צרפתי, רוטב איטלקי, ויניגרט ועוד. בנוסף, יש המוסיפים לסלטים מרכיבים נוספים כגון: פטריות, בשר עוף, בשר בקר, דגים, פירות ים, דגנים, וכן מאפים כגון: קרוטונים, פסטה, אורז וגבינות.

סלט ירקות, המכונה, בהתאם לאופן הכנתו "סלט ישראלי", "סלט ערבי" או "סלט יווני" כולל ירקות חתוכים. מגוון ירקות משמשים להכנתו, ביניהם: עגבנייה, מלפפון, פלפלים בצבעים שונים, חסה, בצל, גזר וצנון או צנונית. סלט יווני מכיל בדרך כלל גם גבינת פטה.

## דוגמאות
* סלט ישראלי
* סלט לבנוני (פתוש)
* סלט יווני
* סלט איטלקי
* סלט ניסואז (סלט ניצה)
* סלט עוף
* סלט ביצים
* סלט פירות
* סלט פסטה
* סלטי קטניות
* סלט תפוחי אדמה
* סלט סומן - סלט יפני
* סום טאם - סלט וייטנאמי
* טאבולה
* סלט ולדורף
* סלט ווטרגייט
* סלט חומוס
* סלט חצילים
* סלט טונה
* פיאז
* סלט רוסי (סלט מיונז, סלט אוליבייה)
* סלט קוב
* סלט שעועית
* קצ'ומבארי
* סלט קינואה

## קישורים חיצוניים

* 
* 

## הערות שוליים

*
קטגוריה:מאכלים